Diari Oficial de la Generalitat Valenciana


Sumari del DOGV 9938, del 17-09-2024 (2024/8900)

ACORD de 9 d’agost de 2024, d’incoació del procediment per a la declaració administrativa d’herència intestada a favor de la Generalitat i l’adjudicació dels béns i drets de l’herència de Purificación Borrás Pitarch.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9938

Data del DOGV
:   17-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8900

CVE
:   UWCR-Y-8800-8654

Data del document
:   09-08-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Número d’expedient: ABI 38/2024.

Causant: Purificación Borrás Pitarch. DNI: \*\*\*\*325\*\*.

Lloc i data de la defunció: Serra (València), 23 d’agost de 2013.

Últim domicili: València.

*Antecedents de fet*

La Conselleria d’Hisenda, Economia i Administració Pública ha tingut coneixement mitjançant comunicació de l’Advocacia General de la Generalitat, de data 21 de juliol de 2023, de l’existència d’un procediment de juí verbal seguit en el Jutjat de Primera Instància número 4 de València, contra l’herència jacent de Purificación Borras Pitarch, i s’aporta demanda presentada per la Comunitat de Propietaris del carrer Poeta Más y Ros número 122, de 23 de març de 2023.

Mitjançant escrit de data 15 de setembre de 2023 del Servici d’Herències Abintestat, se sol·licita al Jutjat de Primera Instància número 4 de València, la documentació de la causant que conste en el procediment actuacions número 562/2023.

En data 26 de setembre de 2023, el Jutjat de Primera Instància número 4 de València presenta diligència d’ordenació en la qual s’adjunta certificat de defunció de Purificación Borras Pitarch i certificat d’actes d’última voluntat on consta que no va atorgar testament.

En data 4 d’octubre de 2023 el Jutjat de Primera Instància número 4 de València presenta diligència d’ordenació en el qual informa que davant de la impossibilitat d’obtindre l’últim certificat d’empadronament de la causant i després de consultar el punt neutre judicial, tots els domicilis de la causant estan a la Comunitat Valenciana, per tant, queda acreditada el veïnatge valencià de la finada.

De les actuacions prèvies resulta que no consta l’existència de persones amb dret a heretar i, per tant, és procedent iniciar el procediment administratiu dirigit a efectuar la declaració de la Generalitat com a hereua abintestada.

*Fonaments de dret*

En compliment del que establixen l’article 71.1.c de la Llei orgànica 5/1982, d’1 de juliol, d’Estatut d’Autonomia de la Comunitat Valenciana; l’article 43.3 de la Llei 14/2003, de 10 d’abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d’expedients d’herències intestades a favor de la Generalitat, i atés el que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l’expedient per a la declaració d’herència intestada a favor de la Generalitat.

Així, en l’exercici de les competències que m’atribuïx l’article 58 del Decret 112/2023, de 25 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat, i basant-me en el que disposa l’article 58 de la Llei 39/2015, d’1 d’octubre, del procediment administratiu comú de les administracions públiques,

DISPOSE

*Primer*

Incoar el procediment de declaració de la Generalitat com a hereua abintestada de Purificación Borras Pitarch, d’acord amb el que establixen l’article 43.3 de la Llei 14/2003, de 10 d’abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d’expedients d’herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques.

*Segon*

Realitzar els actes i les comprovacions que siguen necessaris per a determinar la procedència dels drets successoris de l’Administració de la Generalitat i incloure en l’expedient totes les dades que es puguen obtindre sobre la persona causant i els seus béns i drets.

A estos efectes, si esta documentació no ha sigut remesa per l’òrgan judicial o persona titular de la notaria, se sol·licitarà a les autoritats i el personal funcionari públic, als registres i la resta d’arxius públics, la informació sobre la persona causant i sobre els béns i drets dels quals és titular que s’estime necessària per a una millor instrucció de l’expedient.

*Tercer*

Publicar este acord en el *Diari Oficial de la Generalitat Valenciana*, en la pàgina web d’esta conselleria i, durant el termini d’un mes, als taulers d’anuncis dels ajuntaments corresponents a l’últim domicili de la persona causant, al del lloc de la defunció i on estiga la major part dels seus béns.

*Quart*

Obrir el termini per a presentar al·legacions o qualsevol informació en relació amb els béns de la persona causant o l’eventual existència de persones amb dret a heretar. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.

  

València, 9 d'agost de 2024

Antonio Joaquín Woodward Poch

Director general de Patrimoni